stanford-oval/wikipedia huggingface dataset:
ไดมอนส์แอนด์เพิลส์ (เพลง)
รายการเพลง > US 7" and Japan CD

"Diamonds and Pearls" (edit) – 4:20
"X-cerpts from the Songs: Thunder, Daddy Pop, Strollin', Money Don't Matter 2 Night, Push, Live 4 Love" – 5:04
รายการเพลง > UK 12"

"Diamonds and Pearls" (LP version) – 4:45
"Do Your Dance" (Housebangers) – 4:23
"Cream" (N.P.G. Mix) – 5:47
"Things Have Gotta Change" (Tony M. Rap) – 3:57
รายการเพลง > UK CD

"Diamonds and Pearls" (LP version) – 4:45
"2 the Wire" (Creamy Instrumental) – 3:13
"Do Your Dance" (KC's Remix) – 5:58
เชฟโรเลต สปิน

| เชฟโรเลต สปิน |
| --- | --- |

ภาพรวม
บริษัทผู้ผลิต: เชฟโรเลต
เริ่มผลิตเมื่อ: พ.ศ. 2555 - 2558 (อินโดนีเซีย) พ.ศ. 2555 – ปัจจุบัน
ตัวถังและช่วงล่าง
ประเภท: รถยนต์เอนกประสงค์ขนาดเล็กมาก (Mini MPV)
รูปแบบตัวถัง: เอ็มพีวี 5 ประตู
รุ่นที่คล้ายกัน: โตโยต้า อแวนซา ฮอนด้า ฟรีด ซูซูกิ เอพีวี/เออร์ติกา โปรตอน เอ็กซ์โซร่า ฟอร์ด บี-แม็กซ์
ระบบส่งกำลัง
เครื่องยนต์: 1.2 L Family 0 I4   1.5 L S-TEC III I4   1.8 L N18XFH I4   1.3 L SDE I4
ระยะเหตุการณ์
รุ่นก่อนหน้า: เชฟโรเลต เมอริวา เชฟโรเลต ซาฟิร่า เชฟโรเลต ทาเวร่า (Indonesia) แดวู ทาคูม่า
รุ่นต่อไป: วู่หลิง คอนเฟอโร่ (Indonesia)
เชฟโรเลต สปิน (อังกฤษ: Chevrolet Spin) เป็นรถยนต์เอนกประสงค์ขนาดเล็กมาก (Mini MPV) ของเชฟโรเลตที่พัฒนาขึ้นในบราซิลโดย GM Brazil และอินโดนีเซีย เริ่มผลิตในปี พ.ศ. 2555 โดยเข้ามาทดแทน Chevrolet Meriva ซึ่งนำมินิแวนขนาดเล็กของโอเปิลมาแปะตรา Chevrolet เท่านั้น Spin มีฐานการประกอบอยู่ 2 แห่งคือในอินโดนีเซีย เนื่องจากอินโดนีเซียเป็นตลาด Minivan ที่ใหญ่ที่สุดในโลก และบราซิล เนื่องจากรถคันนี้ถูกออกแบบโดย GM Brazil สปินสามารถรองรับที่นั่งได้ตั้งแต่ 5 ถึง 7 ที่นั่ง มีเครื่องยนต์ในตลาดบราซิลเป็นเครื่องยนต์ 1.8 ลิตร ส่วนในตลาดอาเซียน จะเป็นเครื่องยนต์ 1.2 ,1.3 และ 1.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 6 สปีดจาก Chevrolet Cruze และ Chevrolet Sonic
ในประเทศไทย General Motors Thailand ได้นำเข้าสปินมาขายจากประเทศอินโดนีเซียแล้วเมื่อปี พ.ศ. 2556 เป็นรุ่นเครื่องยนต์ 1.5 ลิตร เกียร์อัตโนมัติ 6 สปีด โดยก่อนหน้านี้ในงาน Motor Expo 2012 และ Motor Show 2013 ได้มีการนำมาจัดแสดงแล้ว ต่อมาในปี พ.ศ. 2558 เชฟโรเลต สปิน ได้ยกเลิกการทำตลาดไป เนื่องจาก เชฟโรเลต ประเทศไทยต้องการทำตลาดรถกระบะและรถ SUV พื้นฐานกระบะไปก่อน
สโมสรฟุตบอลมหาวิทยาลัยวงษ์ชวลิตกุล

สโมสรฟุตบอลมหาวิทยาลัยวงษ์ชวลิตกุล หรือชื่อที่ใช้ในการแข่งขันในอดีตว่า สมาคมศิษย์เก่ามหาวิทยาลัยวงษ์ชวลิตกุล เป็นสโมสรฟุตบอลระดับสมัครเล่นในประเทศไทย ตั้งอยู่ที่ตำบลบ้านเกาะ อำเภอเมือง จังหวัดนครราชสีมา ปัจจุบันลงแข่งขันในระดับไทยแลนด์ เซมิโปรลีก โซนภาคตะวันออกเฉียงเหนือ
โดยสมาคมศิษย์เก่ามหาวิทยาลัยวงษ์ชวลิตกุล เคยคว้ารางวัลชนะเลิศฟุตบอลชิงถ้วยพระราชทานประเภท ง. ประจำปี 2556 และได้ตำแหน่งรองชนะเลิศ ฟุตบอลดิวิชัน 3 ฤดูกาล 2559 กลุ่มภาคกลาง
ประวัติ

ปี พ.ศ. 2551 มหาวิทยาลัยวงษ์ชวลิตกุล ได้ก่อตั้งทีมฟุตบอลของมหาวิทยาลัยขึ้นเพื่อใช้ในการแข่งขันฟุตบอลระดับมหาวิทยาลัย และส่งทีมเข้าร่วมการแข่งขันฟุตบอลระดับสมัครเล่นของสมาคมฟุตบอลแห่งประเทศไทยอย่างฟุตบอลชิงถ้วยพระราชทานประเภท ง. โดยใช้ชื่อในการแข่งขันว่า สมาคมศิษย์เก่ามหาวิทยาลัยวงษ์ชวลิตกุล
ประวัติ > ฟุตบอลถ้วยพระราชทาน ง.

สโมสรส่งทีมเข้าร่วมการแข่งขันฟุตบอลรายการของสมาคมฟุตบอลแห่งประเทศไทยเป็นครั้งแรกในฟุตบอลถ้วยพระราชทาน ง 2551/52 โดยปีแรกที่เข้าร่วมแข่งขันสโมสรสามารถผ่านเข้าไปถึงรอบรองชนะเลิศ ก่อนจะแพ้ให้กับมหาวิทยาลัยเกริก และในนัดชิงอันดับ 3 สโมสรแพ้ให้กับ สมาคมประมงอำเภอแหลมสิงห์ 0–2 ทำให้ได้อันดับ 4 ไปครองในฤดูกาลแรก พร้อมกับได้สิทธิเลื่อนชั้นขึ้นไปแข่งฟุตบอลชิงถ้วยพระราชทานประเภท ค. ในฤดูกาลถัดไป
ประวัติ > ฟุตบอลถ้วยพระราชทาน ค.

ในการแข่งขันฟุตบอลถ้วยพระราชทาน ค. 2552/53 สมาคมศิษย์เก่ามหาวิทยาลัยวงษ์ชวลิตกุล ที่เพิ่งเลื่อนชั้นขึ้นมา สามารถผ่านเข้าไปถึงรอบก่อนรองชนะเลิศ ก่อนจะแพ้ให้กับโรงเรียนอัสสัมชัญ ศรีราชา  2–1 ตกรอบไปในที่สุด
ต่อมาในการแข่งขันฟุตบอลชิงถ้วยพระราชทาน ค. ประจำปี 2553 สโมสรผ่านเข้าถึงรอบก่อนรองชนะเลิศได้อีกครั้ง และแพ้ให้กับสมาคมกีฬาพนักงานไดชิน กรุ๊ป  0–1
ประวัติ > ตกชั้นกลับสู่ถ้วยพระราชทาน ง.

ในการแข่งขันฟุตบอลชิงถ้วยพระราชทานประเภท ค. ประจำปี 2554/55 สโมสรทำผลงานได้อย่างย่ำแย่ โดยตกรอบแรกและได้อันดับสุดท้ายของกลุ่ม ทำให้ต้องตกชั้นเป็นครั้งแรก
หลังสโมสรตกชั้นลงมาจากถ้วย ค. การแข่งขันฟุตบอลถ้วยพระราชทาน ง 2556 สโมสรประสบความสำเร็จเมื่อผ่านเข้าไปถึงรอบชิงชนะเลิศ ไปพบกับสโมสรฟุตบอลเชียงราย วันเดอร์ โดยในการแข่งขันรอบชิงชนะเลิศที่สนามราชมังคลากีฬาสถาน สโมสรสามารถเอาชนะไปได้ 2–1 คว้าแชมป์ฟุตบอลถ้วยพระราชทานประเภท ง. ไปครอง พร้อมกับได้สิทธิเลื่อนชั้นกลับขึ้นไปแข่งขันในฟุตบอลชิงถ้วยพระราชทานประเภท ค. อีกครั้งหนึ่ง โดยนับเป็นแชมป์แรกของสโมสรในรายการฟุตบอลที่จัดขึ้นโดยสมาคมฟุตบอลแห่งประเทศไทย
ผลงานตามฤดูกาลแข่งขัน

| ฤดูกาล> ฤดูกาล.ระดับ | ลีก> .แข่ง | ลีก> .ชนะ | ลีก> .เสมอ | ลีก> .แพ้ | ลีก> .ได้ | ลีก> .เสีย | ลีก> .คะแนน | ลีก> .อันดับ | ลีก> .ชื่อ | เอฟเอคัพ> เอฟเอคัพ.จำนวนประตู | ลีกคัพ> ลีกคัพ. | ผู้ทำประตูสูงสุด> . | ผู้ทำประตูสูงสุด> . |
| --- | --- | --- | --- | --- | --- | --- | --- | --- | --- | --- | --- | --- | --- |
|  2556 |  ถ้วยพระราชทาน ง. |  – |  – |  – |  – |  – |  – |  – |  ชนะเลิศ |  รอบคัดเลือกรอบสอง |  ไม่ได้เข้าร่วม |  – |  – |
|  2557 |  – |  – |  – |  – |  – |  – |  – |  – |  – |  รอบสอง |  ไม่ได้เข้าร่วม |  – |  – |
|  2558 |  – |  – |  – |  – |  – |  – |  – |  – |  – |  รอบ 64 ทีมสุดท้าย |  ไม่ได้เข้าร่วม |  – |  – |
|  2559 |  ดิวิชัน 3 ภาคกลาง |  7 |  6 |  – |  1 |  26 |  9 |  18 |  รองชนะเลิศ กลุ่มภาคกลาง |  รอบ 64 ทีมสุดท้าย |  ไม่ได้เข้าร่วม |  – |  – |
|  2564–65 |  – |  – |  – |  – |  – |  – |  – |  – |  – |  รอบแรก |  ไม่ได้เข้าร่วม |  – |  – |
|  2566 |  ไทยแลนด์ เซมิโปรลีก  |  9 |  2 |  3 |  4 |  8 |  13 |  9 |  อันดับที่ 9 |  – |  – |  – |  – |
|  2567 |  ไทยแลนด์ เซมิโปรลีก |  |  |  |  |  |  |  |  | รอบ 64 ทีมสุดท้าย |  |  |  |
ผลงานตามฤดูกาลแข่งขัน > ความสำเร็จ

ฟุตบอลชิงถ้วยพระราชทานประเภท ง.
อันดับ 4 ประจำปี 2551
แชมป์ ประจำปี 2556
ดิวิชั่น 3 ภาคกลาง
รองแชมป์ ประจำปี 2559
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
สถิติต่าง ๆ

ผลงานดีที่สุดของสโมสร
รองชนะเลิศ : ฟุตบอลดิวิชัน 3 ฤดูกาล 2559
ผลงานดีที่สุดในเอฟเอคัพ
รอบ 64 ทีมสุดท้าย
ชนะขาดลอยมากที่สุด
สมาคมศิษย์เก่ามหาวิทยาลัยวงษ์ชวลิตกุล 11–1 โรงเรียนสลามมุดดีน (ฟุตบอลถ้วยพระราชทาน ง 2556, วันที่ 16 พฤษภาคม 2557 สนามศูนย์ฝึกหนองจอก)
แพ้ขาดลอยมากที่สุด
สโมสรฟุตบอลบุรีรัมย์ ยูไนเต็ด 8–0 สมาคมศิษย์เก่ามหาวิทยาลัยวงษ์ชวลิตกุล (ช้าง เอฟเอคัพ 2559, วันที่ 15 มิถุนายน 2559 ไอ-โมบาย สเตเดียม)
สถิติต่าง ๆ > สถิติผู้ชม

| ลีก | รวม | สูงสุด | ต่ำสุด | เฉลี่ย | เปลี่ยนแปลง |
| --- | --- | --- | --- | --- | --- |
| ไทยแลนด์ เซมิโปรลีก ฤดูกาล 2566 | 542 | 220 | 52 | 136 |  − |
แหล่งข้อมูลอื่น

สโมสรฟุตบอลมหาวิทยาลัยวงษ์ชวลิตกุล ที่เฟซบุ๊ก
| ด ค กมหาวิทยาลัยวงษ์ชวลิตกุล |
| --- | --- | --- |
| คณะ | บริหารธุรกิจ • นิติศาสตร์ • ศึกษาศาสตร์ • นิเทศศาสตร์ • วิศวกรรมศาสตร์ • สถาปัตยกรรมศาสตร์ • พยาบาลศาสตร์ • สาธารณสุขศาสตร์ • บัณฑิตวิทยาลัย |  |
| อื่น ๆ | สโมสรฟุตบอลมหาวิทยาลัยวงษ์ชวลิตกุล |  |
หมวดหมู่ • โครงการ • สถานีย่อย
เชนด์ทูเดอะริทึม

"เชนด์ทูเดอะริทึม" (อังกฤษ: Chained to the Rhythm) เป็นเพลงของนักร้องชาวอเมริกัน เคที เพร์รี เพลงมีนักร้องรับเชิญคือ สกิป มาร์ลีย์ นักร้องชาวจาไมกา และมีเสียงร้องของเซีย แต่ไม่ได้รับเครดิต สกิปและเซียร่วมแต่งเพลงกับเพร์รี และมีแมกซ์ มาร์ติน และอาลี พายามี เป็นโปรดิวเซอร์เพลง สังกัดแคปิตอลเรเคิดส์ออกจำหน่ายเพลงในวันที่ 10 กุมภาพันธ์ ค.ศ. 2017 เพลงเป็นแนวแดนซ์ฮอลล์ และดิสโก้ มีเนื้อเพลงเกี่ยวกับความตระหนักถึงสภาพแวดล้อมรอบตัว
การออกจำหน่าย

ในวันที่ 8 กุมภาพันธ์ ค.ศ. 2017 มีโครงการรณรงค์เพลง "เชนด์ทูเดอะริทึม" ทั่วโลก แฟนเพลงทั่วโลกตามล่าลูกบอลดิสโก้และแบ่งปันสิ่งที่พวกเขาค้นพบเป็นส่วนหนึ่งของการสนับสนุนเพลง สังกัดแคปิตอลเรเคิดส์ออกเผยแพร่เพลงนี้ให้ดาวน์โหลดในสองวันถัดมา และตามสถานีวิทยุอเมริกันในวันที่ 14 กุมภาพันธ์ อะยะ ทะนิมุระ กำกับวิดีโอเนื้อเพลง วิดีโอนำเสนอหนูแฮมสเตอร์ตัวหนึ่งในบ้านตุ๊กตา และมือคู่หนึ่งคอยเตรียมอาหารเล็กจิ๋วให้หนูแฮมสเตอร์  อีริน แจนเซน จากยูเอสเอทูเดย์ วิเคราะห์วิดีโอว่า "เราได้เห็นภาพหนูแฮมสเตอร์วิ่งอย่างไม่เหน็ดเหนื่อยในวงล้อ ภาพที่พรรณนาสำนวนยอดนิยมที่หมายถึงการทำกิจกรรมซ้ำ ๆ โดยไม่มีความคืบหน้าใด ๆ" เธอยังกล่าวต่อไปว่า "ร่วมกับเนื้อเพลงของเพร์รีแล้ว มันมีข้อความให้ซึมซับอย่างแน่นอน"
การประพันธ์เพลง

เพร์รีร่วมแต่งเพลง "เชนด์ทูเดอะริทึม" กับสกิป มาร์ลีย์ เซีย เฟอร์เลอร์ และโปรดิวเซอร์สองคนคือ แมกซ์ มาร์ติน และอาลี พายามี เพลงมีความยาว 3 นาที 57 วินาที เป็นเพลงแนวแดนซ์ฮอลล์ และดิสโก้ที่มีจังหวะเทมโปปานกลาง เพลงมี "สแลปเบส" องค์ประกอบของกีตาร์ไฟฟ้าและเครื่องสังเคราะห์เสียง เพลงมีนักร้องรับเชิญคือ สกิป มาร์ลีย์ และมีเสียงร้องของเฟอร์เลอร์ แต่ไม่ได้ให้เครดิต ในท่อนคอรัส เพร์รีร้องว่า "Turn it up, it's your favorite song / Dance, dance, dance to the distortion / Come on, turn it up, keep it on repeat / Stumbling around like a wasted zombie / Yeah, we think we're free / Drink, this one is on me / We're all chained to the rhythm, to the rhythm, to the rhythm."
เจสัน นิวแมนจากนิตยสารโรลลิงสโตน เขียนว่า "เพร์รีใส่องค์ประกอบบ่อนทำลายให้เพลงดูไร้สาระอย่างเห็นได้ชัด ใส่เนื้อเพลงที่มีแนวคิดสะดวกสบายและพึงพอใจที่เห็นแก่ตัว" ไมก์ วอสจากเว็บไอโดเลเตอร์บรรยายถึงเพลงว่าเป็น "ลูกผสมระหว่างดิสโก้และแดนซ์ฮอลล์ที่แปลก" นิตยสารสแลนต์แมกกาซีนกล่าวว่า "แม้ว่าจะมีอารมณ์เพลงเบา ๆ" แต่เพลงเป็น "การกล่าวถึงการเมืองอย่างตั้งใจ" ลาส์ แบรนดี จากนิตยสารบิลบอร์ดเขียนถึงเพลงว่า "สร้างด้วยคีย์ยุค 80 แสนอบอุ่นและมีพลังที่ปรับเข้ากับฟลอร์เต้นรำ" นิก เลอวีน จากเอ็นเอ็มอีมองเห็นคำวิจารณ์การเมืองในเนื้อเพลง โดยกล่าวว่าเนื้อเพลง "เป็นการเรียกร้องให้สังคมให้ดูเป็นการเมืองมากขึ้นและน่าพึงพอใจน้อยลง"
แหล่งข้อมูลอื่น

| ด ค กเพลงของเคที เพร์รี |
| --- | --- |
ผลงานเพลง
วันออฟเดอะบอยส์:  "ไอคิสด์อะเกิร์ล"  "เวกกิงอัปอินเวกัส"  "ธิงกิงออฟยู"  "ยัวร์โซเกย์"  "ฮอตเอ็นโคลด์" 
ทีนเอจดรีม:  "ทีนเอจดรีม"  "ลาสต์ฟรายเดย์ไนต์ (ที.จี.ไอ.เอฟ.)"  "แคลิฟอร์เนียเกิลส์"  "ไฟร์เวิร์ก"  "พีค็อก"  "เซอร์เคิลเดอะเดรน"  "เดอะวันแด้ตก็อตอะเวย์"  "อี.ที."  "ฮูแอมไอลิฟวิงฟอร์"  "ฮัมมิงเบิร์ดฮาร์ตบีต"  "น็อตไลก์เดอะมูฟวีส์" 
ทีนเอจดรีม: เดอะคอมพลีตคอนเฟกชัน:  "พาร์ตออฟมี"  "วายด์อะเวก"  "เดรสซินอัป" 
ปริซึม:  "โรร์"  "เลเจนแดรีเลิฟเวอส์"  "เบิร์ธเดย์"  "วอล์กกิงออนแอร์"  "อันคอนดิชันเนิลลี"  "ดาร์กฮอร์ส"  "ดิสอิสฮาววีดู"  "ดับเบิลเรนโบว์"  "บายเดอะเกรซออฟกอด"  "อิตเทกส์ทู"  "ชูสยัวร์แบตเทิลส์" 
วิตนิสส์:  "เชนด์ทูเดอะริทึม"  "บอนาเพที"  "สวิชสวิช" 
ความร่วมมือ:  "อิฟวีเอฟเวอร์มีตอะเกน"  "สตาร์สตรักก์"  "ฮูยูเลิฟ" 
เพลงอื่นๆ:  "เอเวอรีเดย์อิสอะฮอลิเดย์"  "ไรส์"
เจ้าหญิงฮะยา บินต์ อัลฮุซัยน์

เจ้าหญิงฮะยา บินต์ อัลฮุซัยน์ (อาหรับ: الأميرة هيا بنت الحسين; ประสูติวันที่ 3 พฤษภาคม ค.ศ. 1974) เป็นพระราชธิดาพระองค์ที่ 4 และพระราชบุตรพระองค์ที่ 6 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีอาลียาแห่งจอร์แดน เป็นพระราชขนิษฐาร่วมพระราชบิดาใน สมเด็จพระราชาธิบดีอับดุลลอฮ์ที่ 2 ทรงเสกสมรสกับ  มูฮัมหมัด บิน ราชิด อัล มักทูม เจ้าผู้ครองนครดูไบ มีพระราชบุตร 2 พระองค์
การหลบหนีจากพระสวามีและผลกระทบ

สื่อตะวันออกกลางและในต่างประเทศเผยแพร่ข่าวใหญ่สะเทือนราชสำนักอาระเบียน เมื่อเจ้าหญิงฮายา บินต์ ฮุสเซน เสด็จหนีจากพระสวามี มูฮัมหมัด บิน ราชิด อัล มักทูม เจ้าผู้ครองนครดูไบ และรองประธานาธิบดีแห่งสหรัฐอาหรับเอมิเรตส์ ไปยังกรุงลอนดอน ประเทศอังกฤษ อันจะนำไปสู่การจบความสัมพันธ์นี้ แหล่งข่าวได้รายงานว่า เจ้าหญิงฮายา ได้เสด็จไปพร้อมด้วย ชีคเคาะห์ จาลีลา (พระชันษา 11 ปี) พระธิดา และชีคซายิด (พระชันษา 7 ปี) พระโอรส ซึ่งยังไม่ได้รับการยืนยันในเรื่องนี้ แหล่งข่าวได้รายงานอีกว่า ระหว่างที่ประทับในกรุงลอนดอน ทรงหาทางเพื่อทรงหย่าและขอลี้ภัยทางการเมืองในประเทศเยอรมนี ด้วยความช่วยเหลือจากพระสหายสนิทที่เป็นทูตในเยอรมนี ต่อมา มูฮัมหมัด บิน ราชิด อัล มักทูม เจ้าผู้ครองนครดูไบ และรองประธานาธิบดีแห่งสหรัฐอาหรับเอมิเรตส์ ทรงโพสต์บทกลอนภาษาอาหรับในอินสตาแกรมส่วนพระองค์ @hhshkmohd โดยชื่อเรื่องแปลเป็นภาษาอังกฤษว่า “You Live and Die” ความตอนหนึ่งว่า
...ความผิดบางอย่างมักถูกเรียกว่า การทรยศ และเธอได้บังอาจทรยศไปแล้ว
เธอทรยศต่อความไว้ใจ เธอได้เปิดเผยธาตุแท้ของตัวเองให้ได้รู้...
ฉันไม่มีที่สำหรับเธออีกแล้ว จงไปหาคนที่อยู่ด้วยแล้วสบายใจเถิด
ฉันไม่สนใจอีกแล้ว ว่าเธอ “จะอยู่หรือตาย”...
ถึงแม้ว่าไม่ได้ทรงเจาะจงว่าทรงโพสต์พาดพิงถึงผู้ใดโดยตรง แต่บทกลอนนี้สื่อถึงบุคคลที่ถูกทรยศ จึงปฏิเสธไม่ได้ว่ากลอนนี้เข้าถึงกระแสข่าวและสถานการณ์เป็นอย่างดี โดยสื่อมวลชนและประชาชนยังคงติดตามข่าวนี้ว่าจะเป็นอย่างไรต่อไป เพราะเจ้าหญิงฮายา ทรงเป็นพระราชวงศ์ที่มีบทบาทมากที่สุดพระองค์หนึ่งของโลกอาหรับ และอยู่ในราชวงศ์อาหรับที่ทรงอิทธิพลที่สุดราชวงศ์หนึ่งของโลก เมื่อมีกระแสข่าวนี้ออกมา ทำให้ประชาชนตกใจและคลางแคลงใจอยู่ไม่น้อยว่าเกิดอะไรขึ้นกับพระองค์กันแน่
การหลบหนีจากพระสวามีและผลกระทบ > ความคืบหน้าการหย่าร้าง

เจ้าหญิงฮายา บินต์ ฮุสเซนแห่งจอร์แดน เสด็จถึงศาลครอบครัวในกรุงลอนดอน ประเทศอังกฤษ เมื่อวันที่ 31 กรกฎาคม 2562 ที่ผ่านมา หลังจากที่เสด็จหนีออกจากพระสวามี มูฮัมหมัด บิน ราชิด อัล มักทูม เจ้าผู้ครองนครดูไบ สหรัฐอาหรับเอมิเรตส์ เมื่อหลายเดือนก่อน โดยสื่อมวลชนได้รายงานสำนวนคดีบางส่วนตามที่ได้รับอนุญาตจากศาลอังกฤษ กล่าวว่า ทรงยื่นคำร้องขอให้ศาลมีคำสั่งคุ้มครองพระโอรสหรือพระธิดา พระองค์ใดพระองค์หนึ่งเพื่อไม่ให้ถูกบังคับเสกสมรสในวัยเยาว์ โดยทรงยื่นคำร้องขอสิทธิในการดูแลคุ้มครองอีกด้วย อย่างไรก็ตาม พระสวามีไม่ได้เสด็จมาทรงร่วมที่ศาลในครั้งนี้ด้วย แต่ได้โปรดให้ทนายเป็นผู้แทนพระองค์ เรียกร้องสิทธิ์ให้พระโอรส-ธิดาเสด็จกลับไปดูไบ อย่างไรก็ตาม ยังไม่มีการพูดถึงการทรงหย่าหรือเหตุผลที่แท้จริงที่เสด็จหนีออกมา
นอกจากนี้ ภายใต้กฎหมายศาลอังกฤษ จะไม่มีการเผยข้อมูลของเด็ก ไม่ว่าจะเป็นเพศ อายุ หรือชื่อ-สกุล ในการไต่สวนครั้งนี้ และ นับเป็นครั้งแรกเจ้าหญิงเสด็จออกตั้งแต่ทรงหายไปจากสื่อ ที่น่าสนใจคือ เจ้าหญิงเสด็จมาพร้อมกับทนายความชื่อดังของอังกฤษ ฟิโอน่า แช็คเกิ้ลตัน ผู้เคยทำหน้าที่เป็นทนายประจำพระองค์ เจ้าชายชาลส์ เจ้าชายแห่งเวลส์ เมื่อครั้นทรงฟ้องหย่ากับไดอานา เจ้าหญิงแห่งเวลส์ ขณะที่ฝ่ายพระสวามี โปรดให้เฮเลน วอร์ด ทนายผู้เคยทำคดีหย่าของสองนักร้องและเซเลบคนดังของฮอลลิวู้ด กาย ริชชี่และมาดอนนา
ทางด้านราชวงศ์จอร์แดนได้ปฏิเสธให้ความเห็นใดๆเกี่ยวกับเรื่องนี้ตั้งแต่แรก ด้วยความหวั่นเกรงต่อความขัดแย้งระหว่างประเทศ ศาลจึงได้นัดไต่สวนอีกครั้งอย่างเต็มรูปแบบในวันที่ 11 พฤศจิกายน 2562 นี้ ทั้งนี้ อาจมีการเปลี่ยนแปลงวันอีกครั้ง
เครื่องราชอิสริยาภรณ์

จอร์แดน: Knight Grand Cordon of the Supreme Order of the Renaissance, Special Class
จอร์แดน: Recipient of the Al-Hussein Medal of Excellence, 2nd Class
ฝรั่งเศส: Officer of the Order of the Legion of honour
รางวัล

สหประชาชาติ
2015 Hunger Hero Award, UN World Food Programme,
แหล่งข้อมูลอื่น

เว็บไซต์ทางการ
Tkiyet Um Ai official website
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สหรัฐ  โปแลนด์
โอเอซิสลีวา

| โอเอซิสลีวา وَاحَـة لِـيْـوَا |
| --- | --- |
เมือง
ทางส่งน้ำที่ก็อสร์อัสซะร็อบ โอเอซิสลีวา
ประเทศ:  สหรัฐอาหรับเอมิเรตส์
รัฐ: อาบูดาบี
แคว้นเทศบาล: อัซซ็อฟเราะฮ์
การปกครอง
 • ประเภท: สมบูรณาญาสิทธิราชย์
 • เอมีร์: เคาะลีฟะฮ์ บิน ซายิด อัลนะฮ์ยาน
 • ตัวแทนของผู้ปกครองแห่งแคว้นอัซซ็อฟเราะฮ์ของรัฐอาบูดาบี: ฮัมดาน บิน ซายิด บิน ซุลฏอน อัลนะฮ์ยาน
ประชากร (2019)
 • ทั้งหมด: 20,192 คน
เขตเวลา: UTC+4 (เวลามาตรฐานสหรัฐอาหรับเอมิเรตส์)
โอเอซิสลีวา (อาหรับ: وَاحَـة لِـيْـوَا, อักษรโรมัน: Wāḥḥat Līwā) เป็นพื้นที่โอเอซิสขนาดใหญ่ในแคว้นอัซซ็อฟเราะฮ์ของรัฐอาบูดาบี สหรัฐอาหรับเอมิเรตส์
ภูมิศาสตร์

โอเอซิสลีวาตั้งอยู่ห่างจากชายฝั่งอ่าวเปอร์เซียไปทางใต้ประมาณ 97.6 กิโลเมตร (60.6 ไมล์) และอยู่ห่างจากกรุงอาบูดาบีไปทางตะวันตกเฉียงใต้ 150 กิโลเมตร (93 ไมล์) บริเวณขอบด้านเหนือของทะเลทรายรุบอุลคอลี ใจกลางของบริเวณนี้อยู่ที่ 23°08′N 53°46′E﻿ / ﻿23.133°N 53.767°E﻿ / 23.133; 53.767 และมีความยาวจากตะวันออกถึงตะวันตก 100 กิโลเมตร (62 ไมล์) ตามแนวโค้งวกขึ้นไปทางเหนือ ประกอบด้วยหมู่บ้านประมาณ 50 หมู่บ้าน ศูนย์กลางทางภูมิศาสตร์และเศรษฐกิจของโอเอซิสอยู่ที่มุซัยรีอ์ซึ่งเป็นบริเวณที่ทางหลวงจากอาบูดาบีตรงเข้าไปในบริเวณโอเอซิสแล้วแยกออกเป็นสองทาง โดยทางตะวันออกมีระยะทาง 65 กิโลเมตร (40 ไมล์) สุดที่หมู่บ้านมะฮ์ดัร บิน อุศ็อยยาน และทางตะวันตกมีระยะทาง 45 กิโลเมตร (28 ไมล์) สุดที่หมู่บ้านอะรอดะฮ์ รายงานจากสำมะโนประชากรใน ค.ศ. 2005 มีประชากรอยู่ที่นี่ 20,196 คน การคาดการณ์ก่อนหน้าจากภาพดาวเทียมได้ประมาณว่ามีประชากรอยู่ที่ 50,000 ถึง 150,000 คนนั้น เป็นจำนวนที่มากเกินไป
เศรษฐกิจ

เศรษฐกิจหลักดั้งเดิมของบริเวณนี้คือการทำสวนอินทผลัม มีการใช้การชลประทานแบบหยด (drip irrigation) และเรือนกระจกอย่างกว้างขวาง การท่องเที่ยวมีความสำคัญเพิ่มขึ้น และมีโรงแรมในบริเวณนี้ เช่น โรงแรมลีวาที่มุซัยรีอ์, โรงแรมติลาลลีวา, บ้านพักตากอากาศลีวา ซึ่งอยู่ในหมู่บ้านเดียวกันและดำเนินการโดยรัฐบาลอาบูดาบีและรีสอร์ตก็อสร์อัสซะร็อบ
เนินมุรอิบ (22°59′N 53°47′E﻿ / ﻿22.983°N 53.783°E﻿ / 22.983; 53.783) ซึ่งอยู่ห่างจากมุซัยรีอ์ไปทางใต้ 22 กิโลเมตร (14 ไมล์) มีความสูง 300 เมตร (980 ฟุต) และเป็นหนึ่งในเนินทรายที่สูงที่สุดในโลก โดยสามารถดึงดูดผู้คนทุกปีในช่วงเทศกาลลีวา
ประวัติ

โอเอซิสนี้เป็นถิ่นกำเนิดของตระกูลผู้ปกครองรัฐอาบูดาบีและรัฐดูไบ ใน ค.ศ. 1793 ทางราชวงศ์อัลนะฮ์ยานได้ย้ายถิ่นที่อยู่จากลีวาไปยังเมืองอาบูดาบี
ในวัฒนธรรมร่วมสมัย

ทางตะวันออกของโอเอซิสลีวาในทะเลทรายรุบอุลคอลีเป็นที่ถ่ายทำภาพยนตร์ สตาร์ วอร์ส: อุบัติการณ์แห่งพลัง โดยสมมุติเป็นดาวจักกูซึ่งเป็นดาวเคราะห์ทะเลทรายในจักรวาล สตาร์ วอร์ส
ดูเพิ่ม

เนินโมรีบ
โอเอซิสอัลอัยน์
แหล่งข้อมูลอื่น

Liwa Desert Activities เก็บถาวร 2019-06-19 ที่ เวย์แบ็กแมชชีน
ภาพถ่ายดาวเทียมของแถบโอเอซิสลีวาตามขอบเหนือสุดของทุ่งเนินทรายรุบอุลคอลี เส้นสีแดงคือพรมแดนระหว่างสหรัฐอาหรับเอมิเรตส์กับซาอุดีอาระเบีย
ต้นอินทผลัมในโอเอซิสลีวา
ถนนที่ลีวา
ที่ตั้งในสหรัฐอาหรับเอมิเรตส์
เนินทรายในโอเอซิสลีวา
เชฟฟีลด์

แผนที่ตั้งเมืองเชฟฟีลด์
เชฟฟีลด์ (อังกฤษ: Sheffield) เป็นชื่อเมืองและเขตมหานครในเซาท์ยอร์กเชียร์เคาน์ตี แคว้นอังกฤษ โดยมีที่มาของชื่อมาจากแม่น้ำเชฟ (Sheaf River) ที่ไหลผ่านใจกลางเมือง
ตัวเมืองเชฟฟีลด์มีประชากร 520,700 คน (ข้อมูล ค.ศ. 2005) และเป็นหนึ่งในแปดเมืองใหญ่ของอังกฤษ (ไม่นับลอนดอน) ซึ่งรวมตัวกันเป็นกลุ่มแปดเมืองหลักของอังกฤษ (English Core Cities Group) ส่วนเขตเมืองทั้งหมดของเชฟฟีลด์มีประชากรทั้งสิ้น 640,720 คน
เชฟฟีลด์มีชื่อเสียงในช่วงคริสต์ศตวรรษที่ 19 จากการผลิตเหล็กกล้า เทคโนโลยีด้านการหลอมเหล็กและสเตนเลสสตีลทำให้เชฟฟีลด์มีประชากรเพิ่มขึ้นกว่าสิบเท่าในยุคปฏิวัติอุตสาหกรรม
กีฬา

เชฟฟีลด์เป็นที่ตั้งของสโมสรฟุตบอลที่เก่าแก่ที่สุดในโลกคือ สโมสรฟุตบอลเชฟฟีลด์ (Sheffield F.C.) ก่อตั้งเมื่อ ค.ศ. 1857 และปัจจุบันมีทีมฟุตบอลเล่นอยู่ในฟุตบอลลีกแชมเปี้ยนชิป 2 ทีม คือ สโมสรฟุตบอลเชฟฟีลด์ยูไนเต็ดและสโมสรฟุตบอลเชฟฟีลด์เวนส์เดย์
เชฟฟีลด์ยังเป็นที่ตั้งของครูซิเบิลเทียเตอร์ซึ่งเป็นสถานที่จัดการแข่งขันสนุกเกอร์ชิงแชมป์โลกเป็นประจำทุกปี
การศึกษา

เมืองเชฟฟีลด์มีมหาวิทยาลัย 2 แห่ง คือ มหาวิทยาลัยเชฟฟีลด์ (University of Sheffield) และมหาวิทยาลัยเชฟฟีลด์ฮาลแลม (Sheffield Hallam University) ซึ่งมีนักศึกษารวมกันมากกว่า 55,000 คนต่อปี นอกจากนี้เชฟฟีลด์ยังมีสถาบันการศึกษาระดับสูงอย่างวิทยาลัยเชฟฟีลด์ (Sheffield College) มีโรงเรียนระดับประถม 141 แห่ง และโรงเรียนระดับมัธยมอีก 27 แห่ง
แหล่งข้อมูลอื่น

เว็บไซต์สภาเมืองเชฟฟีลด์
| ด ค กนครในสหราชอาณาจักร |
| --- | --- |
อังกฤษ:  กลอสเตอร์  คอเวนทรี  คาร์ไลล์  คิงส์ตันอะพอนฮัลล์  เคมบริดจ์  แคนเทอร์บรี  โคลเชสเตอร์  ชิชิสเตอร์  เชฟฟีลด์  เชสเตอร์  ซอลฟอร์ด  ซอลส์บรี  ซันเดอร์แลนด์  เซนต์ออลบันส์  เซาท์เอนด์-ออน-ซี  เซาแทมป์ตัน  ดองคัสเตอร์  ดาร์บี  เดอรัม  ทรูโร  นครเวสต์มินสเตอร์  นครหลวงลอนดอน  นอตทิงแฮม  นอริช  นิวคาสเซิลอะพอนไทน์  บริสตอล  บาธ  เบอร์มิงแฮม  แบรดฟอร์ด  ไบรตันและโฮฟ  พลิมัธ  พีเทอร์เบรอห์  เพรสตัน  มิลตันคีนส์  แมนเชสเตอร์  ยอร์ก  ริพพอน  ลิงคอล์น  ลิชฟีลด์  ลิเวอร์พูล  ลีดส์  เลสเตอร์  แลงคาสเตอร์  วินเชสเตอร์  วุร์สเตอร์  วุลเวอร์แฮมป์ตัน  เวกฟีลด์  เวลล์ส  สโตก-ออน-เทรนต์  ออกซฟอร์ด  อีลี  เอ็กซิเตอร์  เฮริฟอร์ด 
สกอตแลนด์:  กลาสโกว์  ดันดี  ดันเฟิร์มลีน  เพิร์ท  สเตอร์ลิง  อินเวอร์เนสส์  เอดินบะระ  แอเบอร์ดีน 
เวลส์:  คาร์ดิฟฟ์  เซนต์เดวิดส์  เซนต์แอซัฟ  นิวพอร์ต  แบงกอร์  เรกซัม  สวอนซี 
ไอร์แลนด์เหนือ:  เดร์รี  นิวรี  เบลฟาสต์  แบงเกอร์  ลิสเบิร์น  อาร์มา
เชลดอน คูเปอร์

| เชลดอน ลี คูเปอร์ |
| --- | --- |
ตัวละครใน เดอะบิกแบงเธียรี
ปรากฏครั้งแรก: "Pilot"
สร้างโดย: ชัก ลอร์ บิล พราดี
แสดงโดย: จิม พาร์สันส์ (ใน เดอะบิกแบงเธียรี, บรรยายเสียงใน ยังเชลดอน) เอียน อาร์มิเทจ (ใน ยังเชลดอน)
ข้อมูลตัวละครในเรื่อง
ตำแหน่ง: ดร.
อาชีพ: นักฟิสิกส์ทฤษฎี
ครอบครัว: แมรี คูเปอร์(มารดา) จอร์จ คูเปอร์ ซีเนียร์(บิดา) มิสซี คูเปอร์(น้องสาวฝาแฝด) จอร์จ "จอร์จี" คูเปอร์ จูเนียร์ (พี่ชาย) ลูกสาวที่ไม่มีชื่อของมิสซี(หลานสาว) คอนสแตนซ์ "มีมอว์" ทักเกอร์(ยาย) "พ็อปพ็อป"(ตา)
คู่สมรส: เอมี ฟาร์ราห์ ฟาวเลอร์ (ภรรยา)
สัญชาติ: อเมริกัน
เชลดอน ลี คูเปอร์ (อังกฤษ: Sheldon Lee Cooper) ปรัชญาดุษฎีบัณฑิต และวิทยาศาสตรดุษฎีบัณฑิต เป็นตัวละครสมมุติในละครโทรทัศน์ เดอะบิกแบงเธียรี และภาคแยก ยังเชลดอน ออกอากาศทางช่องซีบีเอส รับบทโดยนักแสดง จิม พาร์สันส์ ใน เดอะบิกแบงเธียรี  และเอียน อาร์มิเทจ ใน ยังเชลดอน บทบาทนี้ทำให้พาร์สันได้รับรางวัลไพรม์ไทม์เอ็มมีอะวอดส์ รางวัลลูกโลกทองคำ รางวัลทีซีเออะวอร์ด และรางวัลคริติกส์ชอยส์เทเลวิชันอะวอดส์ 2 รางวัล ตัวละครวัยเด็กเป็นจุดสำคัญในเรื่องยังเชลดอน ฤดูกาลแรกดำเนินเนื้อเรื่องในปี ค.ศ. 1989 เชลดอน เด็กมหัศจรรย์อายุเก้าขวบ เรียนหนังสือข้ามห้าระดับชั้น เริ่มเรียนระดับไฮสกูลร่วมกับพี่ชาย
เชลดอนวัยผู้ใหญ่เป็นนักฟิสิกส์ทฤษฎีที่สถาบันเทคโนโลยีแคลิฟอร์เนีย ในช่วงสิบฤดูกาลแรก เขาอาศัยอยู่ในห้องชุดร่วมกับเพื่อนสนิทและเพื่อนร่วมงาน เลนเนิร์ด ฮอฟสแตดเตอร์ (จอห์นนี กาเล็กกี) เขายังเป็นเพื่อนและเพื่อนร่วมงานกับฮาวเวิร์ด โวโลวิตซ์ (ไซมอน เฮลเบิร์ก) และราจ คูธราปพาลี (คุนาล ไนเยอร์) ในฤดูกาลที่ 10 เชลดอนย้ายไปอยู่กับเอมี (เมยิม เบียลิก) ที่ห้องชุดเก่าของเพนนี (เคลีย์ โควโค) ภรรยาของเลนเนิร์ด เชลดอนมีไอคิวสูงระดับอัจฉริยะ แต่ขาดทักษะพื้นฐานทางสังคม ขาดความเข้าใจในเรื่องขบขัน ถ้อยคำแดกดัน และการเหน็บแนมจากผู้อื่น แต่มีบ่อยครั้งที่เขาเองกระทำเช่นนั้นเสียเอง เขาแสดงพฤติกรรมพิลึกพิลั่นและขาดความนอบน้อม ความเห็นอกเห็นใจและความอดทน ลักษณะเหล่านี้ทำให้เกิดเรื่องขบขันเกี่ยวกับตนเองมากมาย ทำให้กลายเป็นตัวละครที่โดดเด่น ผู้ชมส่วนหนึ่งยืนยันว่าบุคลิกภาพของเชลดอนสอดคล้องกับผู้ที่เป็นกลุ่มอาการแอสเปอร์เจอร์ โรคย้ำคิดย้ำทำ บิล พราดี ผู้ร่วมสร้างตัวละครเคยกล่าวว่าตัวละครเชลดอนไม่ได้ถูกสร้างหรือพัฒนาให้มีลักษณะใด ๆ ดังที่กล่าวมา แต่พาร์สันส์เคยให้ความเห็นว่า เชลดอน "ไม่อาจแสดงลักษณะอาการของกลุ่มอาการแอสเพอร์เจอร์ได้มากกว่านี้แล้ว"
เชลต์นัม

| เชลต์นัม Cheltenham |
| --- | --- |
เมือง, อำเภอนอกมหานคร และโบโร
เชลต์นัม มองจากภูเขา
คำขวัญ: Salubritas et Eruditio ("Health and Education")
เชลต์นัมภายในกลอสเตอร์เชอร์
พิกัด: 51°54′N 002°04′W﻿ / ﻿51.900°N 2.067°W﻿ / 51.900; -2.067
รัฐเอกราช:  สหราชอาณาจักร
ประเทศ:  อังกฤษ
ภูมิภาค: เซาท์เวสต์อิงแลนด์
เทศมณฑลพิธีการ: กลอสเตอร์เชอร์
โบโร: เชลต์นัม
การปกครอง
 • องค์กรปกครอง: สภาโบโรเชลต์นัม
 • ตำแหน่งผู้นำ: ผู้นำและคณะเทศมนตรี
 • ฝ่ายบริหาร: พรรคเสรีประชาธิปไตย
 • สมาชิกรัฐสภา: Alex Chalk (พรรคอนุรักษนิยม)
พื้นที่
 • โบโร: 46.61 ตร.กม. (18.00 ตร.ไมล์)
อันดับพื้นที่: อันดับที่ 268
ประชากร (กลางปี 2019)
 • โบโร: 116,306 คน
 • อันดับ: อันดับที่ 203
 • ความหนาแน่น: 2,513 คน/ตร.กม. (6,510 คน/ตร.ไมล์)
รหัสไปรษณีย์: GL50, GL51, GL52, GL53, GL54
รหัสพื้นที่: 01242
OS grid reference: SO945225
เว็บไซต์: www.cheltenham.gov.uk
เชลต์นัม (อังกฤษ: Cheltenham) หรือเป็นที่รู้จักในชื่อ เชลต์นัมสปา (อังกฤษ: Cheltenham Spa) เป็นเมืองสปาในกลอสเตอร์เชียร์เคาน์ตี ทางตะวันตก-ใต้ของอังกฤษ บนฝั่งแม่น้ำเชลต์ มีอุตสาหกรรมการท่องเที่ยวและพุน้ำแร่ เมืองเป็นสถานที่จัดงานเทศกาลทางวัฒนธรรมหลายเทศกาล เมืองมีศูนย์การค้าท้องถิ่น หลายแห่ง รวมถึงคาเวนดิชเฮาส์ ห้างสรรพสินค้าที่เก่าแก่ที่สุดของเมืองที่สร้างใน ค.ศ. 1823 และยังมีสถานบันเทิงกลางคืนหลายแห่ง ที่หลากหลาย ทั้งผับ บาร์ไวน์ คลับ และร้านอาหาร